En god tyrvinggjeng, inkludert utøvere, trenere og supportere tok turen til årets Ungdomsmesterskap i Overhalla. Alt lå til rette for et godt mesterskap da været viste seg fra sin beste side med trøndersk høstsol, sommerlige temperaturer i fine omgivelser og ellers en dyktig arrangør, som gjorde sitt for at utøverne skulle yte. Med sportslige tyrvingøyne ble det 15 individuelle medaljer og to på stafett, perser og flere svært gode prestasjoner! To av de sterkeste prestasjonene var det nok Jonatan Greni Bjerkaas og Sigrid Alvik som stod for. Jonatan løp inn til en sensasjonell 400m tid, da han ble klikket inn til 47,39. En tid som var halvannet sekund bedre enn tidligere pers og som slo Karsten Warholms mesterskapsrekord på 48,13! på 1500m hinder var det Sigrids tur til å imponere. Hun viste seg fram som en terrier. Med tiden 4,57,03 slo hun like så godt til med ny aldersrekord, hvor tidligere innehaver ikke var ringere enn Karoline Bjerkeli Grøvdal!
Tyrving-butikken selger tøy for trening og konkurranse til Tyrving-utøvere. Butikken holder åpent på annonserte tidspunkter, og i utesesongen er butikken i det gamle garderobebygget på Nadderud stadion. I innesesongen er butikken i 2. etasje i Bærum Idrettspark.
Konkurransedrakt. Craft singlett, t-skjorte eller topp – med Idrettslaget Tyrving på bryst og Idrettslaget Tyrving på rygg. Marineblå tights eller shorts.
10-12 år: Yngre utøvere kan konkurrere i Tyrvings t-trøye og marineblå/sort shorts/tights, hvis de ikke har konkurransedrakt – se pkt 1.
Utøvere uttatt til mesterskap (fra 15 år): Konkurranse- og overtrekksjakke fra Craft. Tyrvingutøvere som deltar i mesterskap (UM, Jr.NM, NM) skal benytte Tyrvingtøy (t-trøye, genser eller jakke) mens de er på arrangements-stedet, også som tilskuere.
I 2018 vil vi være åpne for at tidligere konkurransetøy og overtrekksjakke vil bli brukt, men fra 2019 vil det være påkrevd.